„Návrh“

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“)

(ďalej len „Zmluva“)

**Zmluvné strany**

|  |  |
| --- | --- |
| Kupujúci |  |
| Názov: | **Ministerstvo investícii, regionálneho rozvoja a informatizácie Slovenskej republiky** |
| Sídlo: | Pribinova 4195/25, 811 09 Bratislava – mestská časť Staré Mesto |
| V zastúpení: | Mgr. Ján Hrubý, generálny tajomník služobného úradu |
| IČO: | 50349287 |
| DIČ: | 2120287004 |
| Bankové spojenie: | Štátna pokladnica |
| IBAN: | SK52 8180 0000 0070 0055 7142  SK30 8180 0000 0070 0055 7150 |
| BIC/SWIFT kód: | SPSRSKBAXXX |
|  |  |
| (ďalej len „Kupujúci“) |  |

a

|  |  |
| --- | --- |
| Predávajúci |  |
| Názov: |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| IBAN : |  |
| BIC/SWIFT kód: |  |
| E-mail: |  |
| Tel.: |  |
| Zapísaný v: |  |
| (ďalej len „Predávajúci“) |  |

(Kupujúci a Predávajúci ďalej len ako „Zmluvné strany“ alebo jednotlivo ako „Zmluvná strana“)

Úvodné ustanovenie

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) Zákona o verejnom obstarávaní (ďalej len „Verejný obstarávateľ“) zriadilo dynamický nákupný systém s názvom „DNS - Nákup automobilov do 3,5 tony" (ďalej len „DNS“).
  2. Verejný obstarávateľ prostredníctvom DNS v súlade s príslušnými ustanoveniami Zákona o verejnom obstarávaní zrealizoval pre Kupujúceho zákazku na predmet **„Plug-in hybrid automobil do 3,5 tony s príslušenstvom\_DNS*“*** *(ID JOSEPHINE 55562).*

Predmet zmluvy

* 1. Predmetom tejto Zmluvy je záväzok Predávajúceho dodať Kupujúcemu riadne a včas dva (2) ks hybridných automobilov do 3,5 tony s príslušenstvom, vrátane ich dopravy do miesta dodania, ktoré sú detailne špecifikované v prílohe č. 1 Zmluvy (ďalej len „Predmet zmluvy“) a previesť na neho vlastnícke právo k Predmetu zmluvy a záväzok Kupujúceho riadne a včas dodaný Predmet zmluvy prevziať a zaplatiť zaň Kúpnu cenu v súlade s čl. V. tejto Zmluvy.
  2. Predávajúci sa na základe tejto Zmluvy a v rozsahu v nej vymedzenom zaväzuje dodať Predmet zmluvy a všetky s ním súvisiace plnenia v súlade s v prílohou č. 1 tejto Zmluvy.

Dodacie podmienky

* 1. Predávajúci sa zaväzuje dodať Predmet zmluvy v súlade s dohodnutými technickými a funkčnými charakteristikami, všeobecne záväznými právnymi predpismi Slovenskej republiky, technickými normami a podmienkami tejto Zmluvy. Predávajúci sa zaväzuje súčasne s odovzdaním Predmetu zmluvy odovzdať Kupujúcemu aj
     1. platné osvedčenie o evidencii preukazujúce schválenie Predmetu zmluvy pre premávku na pozemných komunikáciách v slovenskom jazyku vydané podľa § 39 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
     2. návod na obsluhu a údržbu Predmetu zmluvy, vrátane dodávanej výbavy a príslušenstva v slovenskom jazyku,
     3. servisnú knižku k Predmetu zmluvy v slovenskom jazyku.
  2. Predávajúci zabezpečí aj súvisiace služby spojené s dodaním Predmetu zmluvy na miesto dodania a s vyložením v mieste dodania.
  3. Predávajúci sa zaväzuje dodať Predmet zmluvy Kupujúcemu a vyhotoviť faktúru za dodaný Predmet zmluvy najneskôr do 31.12.2024*.*
  4. Miestom dodania je sídlo Kupujúceho uvedené v záhlaví tejto Zmluvy.
  5. Dodanie Predmetu zmluvy bude dokladované podpisom zodpovednej osoby Kupujúceho na príslušnom dodacom liste.
  6. Deň dodania Predmetu zmluvy písomne alebo elektronicky oznámi Predávajúci Kupujúcemu najneskôr dva (2) pracovné dni vopred prostredníctvom poverených zástupcov Zmluvných strán uvedených v bode 11.2. Zmluvy.
  7. Odovzdanie a prevzatie Predmetu zmluvy bude vykonané poverenými zástupcami Kupujúceho a Predávajúceho, uvedenými v bode 11.2. Zmluvy, v mieste dodania Predmetu zmluvy.
  8. Kupujúci písomne potvrdí dodanie Predmetu zmluvy na dodacom liste, vyhotovenom Predávajúcim. Podpísaním dodacieho listu zo strany Kupujúceho, nie však skôr ako Predávajúci splní povinnosti uvedené v bodoch 4.10. a 4.11. Zmluvy, sa Predmet zmluvy považuje za dodaný. Kupujúci môže po dodaní Predmet zmluvy riadne užívať a Predávajúci sa mu zaväzuje toto užívanie dňom dodania umožniť. Kupujúci si vyhradzuje právo prevziať iba Predmet zmluvy funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať Predmet zmluvy a nezaplatiť za neprebraný Predmet zmluvy Kúpnu cenu.
  9. Kupujúci je oprávnený odmietnuť prevziať Predmet zmluvy, ktorý nemá požadované vlastnosti podľa tejto Zmluvy.
  10. Predávajúci je povinný umožniť kupujúcemu dôkladné oboznámenie sa s Predmetom zmluvy, dodať Predmet zmluvy Kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie.
  11. Pred odovzdaním Predmetu zmluvy je Predávajúci povinný zabezpečiť vykonanie predpredajného servisu a pri odovzdaní Predmetu zmluvy predviesť jeho funkčnosť a protokolárne ho odovzdať poverenému zástupcovi Kupujúceho podľa bodu 11.2. Zmluvy, v mieste dodania.
  12. V prílohe č. 3 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a predmet subdodávok.
  13. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 4.12. Zmluvy a predmety subdodávok.
  14. Predávajúci vyhlasuje, že v čase uzatvorenia Zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
  15. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.
  16. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto Zmluvy. Porušenie povinnosti vyplývajúce z bodov 4.13. až 4.15. tohto článku tejto zmluvy sa považuje za podstatné porušenie zmluvy.
  17. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
  18. Vlastnícke právo k  Predmetu zmluvy prechádza dňom jeho dodania v súlade s § 2 ods. 2 zákona NR SR   
      č. 278/1993 Z. z. o správe majetku štátu v znení neskorších predpisov, na Slovenskú republiku a Kupujúci sa stáva správcom tohto majetku štátu.
  19. Nebezpečenstvo škody na Predmete zmluvy prechádza na Kupujúceho dodaním Predmetu zmluvy.

Kúpna cena a platobné podmienky

* 1. Kúpna cena je stanovená dohodou Zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „Kúpna cena“). Kúpna cena je uvedená v prílohe č. 2 tejto Zmluvy.
  2. Kúpnou cenou sa rozumie cena vrátane colných a daňových poplatkov, komplexného zabezpečenia služieb spojených s dodávkou Predmetu zmluvy, vrátane dopravy na miesta dodania a vrátane vykonania poučenia a zaškolenia obsluhy.
  3. Kúpnu cenu je možné meniť vždy len po vzájomnej dohode Zmluvných strán, v  súlade so všeobecne záväznými právnymi predpismi, najmä so Zákonom o verejnom obstarávaní, formou písomného a očíslovaného dodatku.
  4. Zálohové platby Kúpnej ceny ani jej platba vopred sa neumožňujú. Kupujúci zaplatí Kúpnu cenu po dodaní Predmetu zmluvy na bankový účet Predávajúceho, uvedený v čl. I. tejto Zmluvy, na základe riadne vystavenej (v súlade so Zmluvou a všeobecne záväznými právnymi predpismi SR) a doručenej faktúry, ktorej splatnosť je šesťdesiat (60) dní odo dňa jej doručenia Kupujúcemu.
  5. Neoddeliteľnou súčasťou faktúry bude dodací list potvrdený Kupujúcim.
  6. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová lehota začne plynúť prevzatím novej, resp. upravenej faktúry.
  7. Predávajúci doručí faktúru Kupujúcemu prostredníctvom ústredného portálu verejnej správy elektronickou formou, alebo v elektronickej podobe na e-mailovú adresu kontaktnej osoby: [fakturacia@mirri.gov.sk](mailto:fakturacia@mirri.gov.sk).
  8. Pre účely tejto Zmluvy sa za dátum úhrady faktúry zo strany Kupujúceho považuje dátum odpísania Kúpnej ceny z účtu Kupujúceho.

Záručná doba a zodpovednosť za vady

* 1. Záručná doba na jednotlivé súčasti Predmetu zmluvy je uvedená v prílohe č. 1 tejto Zmluvy.
  2. Ak sa v priebehu záručnej doby prejaví chyba materiálu alebo výrobná vada Predmetu zmluvy, je Predávajúci, na základe reklamácie Kupujúceho, povinný poškodené diely opraviť alebo vymeniť, na náklady Predávajúceho, najneskôr do tridsiatich (30) dní od reklamovania vady Kupujúcim.
  3. Bližšia špecifikácia rozsahu poskytovanej záruky je uvedená v servisnej knižke a záručnom liste, ktorú kupujúci dostane spolu s Predmetom zmluvy.
  4. V prípade reklamácií Predmetu zmluvy sa postupuje podľa tejto Zmluvy, príslušných ustanovení Obchodného zákonníka a ostatných všeobecne záväzných právnych predpisov Slovenskej republiky.
  5. Kupujúci sa zaväzuje znášať obmedzenia nevyhnutne spojené s vykonávaním servisu Predmetu zmluvy.

Servisné podmienky

Súčasťou dodania Predmetu zmluvy je garancia vykonávania plánovaných servisných činností, t. j. najmä záručného servisu, údržby a opráv vo vlastných servisných strediskách alebo servisných strediskách zmluvných partnerov podľa podmienok stanovených v tejto Zmluve.

Ostatné dojednania

* 1. Predávajúci prehlasuje, že Predmet zmluvy nie je zaťažený právami tretích osôb.
  2. Predávajúci je povinný dodať Predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 zmluvy.
  3. Kupujúci je povinný:
     1. prebrať bezvadný Predmet zmluvy v deň dodania, ktorý mu Predávajúci oznámi podľa bodu 4.6 tejto Zmluvy,
     2. riadne a včas zaplatiť Kúpnu cenu dohodnutú v článku V. tejto Zmluvy.
  4. Predávajúci je povinný strpieť výkon kontroly/auditu/overovania súvisiaceho s plnením tejto Zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:
     1. poverení zamestnanci Kupujúceho,
     2. poverení zamestnanci príslušného orgánu auditu,
     3. poverení zamestnanci Najvyššieho kontrolného úradu Slovenskej republiky,
     4. poverení zamestnanci Úradu pre verejné obstarávanie,
     5. riadne splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov,
     6. osoby prizvané orgánmi uvedenými v bode 8.4 v súlade s príslušnými právnymi predpismi SR a EÚ.

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy dohodli Zmluvné strany nasledovné zmluvné pokuty a úroky z omeškania:
     1. za omeškanie Predávajúceho s dodaním Predmetu zmluvy v lehote podľa bodu 4.3 tejto Zmluvy, vrátane príslušných dokladov podľa bodu 4.1 tejto Zmluvy, je Kupujúci oprávnený uplatniť si voči Predávajúcemu zmluvnú pokutu vo výške 0,05 % z Kúpnej ceny celého Predmetu zmluvy za každý aj začatý deň omeškania,
     2. za omeškanie Predávajúceho s odstránením vady Predmetu zmluvy v lehote bodu 6.2 tejto Zmluvy je Kupujúci oprávnený uplatniť si zmluvnú pokutu vo výške 0,05 % z ceny vadnej časti Predmetu zmluvy za každý aj začatý deň omeškania,
     3. za omeškanie Kupujúceho so zaplatením Kúpnej ceny je Predávajúci oprávnený uplatniť si zákonný úrok z omeškania určený v súlade s Obchodným zákonníkom a nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády SR č. 303/2014 Z. z., z nezaplatenej Kúpnej ceny za každý aj začatý deň omeškania.
  2. Zaplatením zmluvnej pokuty Predávajúcim nezaniká nárok Kupujúceho na prípadnú náhradu škody v plnej výške (zmluvná pokuta sa nezapočítava na náhradu škody), ktorá vznikla v príčinnej súvislosti s porušením zmluvnej povinnosti zo strany Predávajúceho, za ktorú je uplatňovaná zmluvná pokuta.
  3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Predávajúceho.

**Ukončenie Zmluvy**

* 1. Zmluvné strany sa dohodli, že Zmluvu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode o skončení Zmluvy sa súčasne upravia nároky Zmluvných strán vzniknuté na základe alebo v súvislosti s touto Zmluvou,
     2. písomným odstúpením od Zmluvy v prípadoch podstatného porušenia Zmluvy alebo v iných prípadoch ustanovených v tejto Zmluve vrátane jej príloh, alebo vo všeobecne záväzných právnych predpisoch SR.
  2. Odstúpenie od Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia. V prípade pochybností sa má za to, že je odstúpenie doručené v súlade s bodom 11.3. Zmluvy. Odstúpenie od Zmluvy sa doručuje na adresu Zmluvnej strany uvedenú v tejto Zmluve.
  3. Za podstatné porušenie Zmluvy sa považuje:
     1. omeškanie Predávajúceho s dodaním Predmetu zmluvy oproti dohodnutému termínu plnenia o viac ako štyri (4) týždne bez uvedenia dôvodu, ktorý by omeškanie ospravedlňoval (vyššia moc); Predmet zmluvy však musí byť dodaný najneskôr v lehote podľa bodu 4.3 Zmluvy, inak pôjde o podstatné porušenie Zmluvy zo strany Predávajúceho,
     2. ak bude Kúpna cena fakturovaná v rozpore s podmienkami dohodnutými v tejto Zmluve,
     3. Predávajúci dodá Kupujúcemu Predmet zmluvy takých parametrov (vlastností a špecifikácií), ktoré sú v rozpore s touto Zmluvou,
     4. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
     5. Predávajúci poruší jeho povinnosti podľa bodu 4.13. až 4.19. tejto Zmluvy,
     6. porušenie ktorejkoľvek povinností Predávajúceho podľa prílohy č. 4 – Protikorupčnej doložky.
  4. Okrem prípadov uvedených v bode 10.1 a 10.3 je Kupujúci oprávnený odstúpiť od Zmluvy taktiež v prípade, ak:
     1. voči predávajúcemu začalo konkurzné konanie alebo reštrukturalizácia,
     2. predávajúci sa stane spoločnosťou v kríze v zmysle § 67a Obchodného zákonníka, je v úpadku alebo v hroziacom úpadku podľa zákona č. 111/2022 Z. z. o riešení hroziaceho úpadku a o zmene a doplnení niektorých zákonov alebo ak je na majetok Predávajúceho začatá exekúcia, Predávajúci vstúpil do likvidácie, preruší alebo skončí svoju podnikateľskú činnosť,
     3. Predávajúci alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním,
     4. Predávajúci stratí právne predpoklady na riadne plnenie Zmluvy.
  5. Kupujúci môže od Zmluvy odstúpiť aj z ktoréhokoľvek dôvodu uvedeného v § 19 Zákona o verejnom obstarávaní.
  6. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  7. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania Predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, majú Zmluvné strany, právo odstúpiť od Zmluvy.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti so Zmluvou druhej Zmluvnej strane (každá z nich ďalej ako „Oznámenie“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
  2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Zmluvy:

Kupujúci: .....................

k rukám: .....................

email: .....................

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Zmluvy:

Predávajúci: ....................

k rukám: .....................

email: .....................

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi Zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane, a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu Zmluvné strany o tejto skutočnosti vyhotovia písomný a očíslovaný dodatok k tejto Zmluve.
  3. Táto Zmluva môže byť doplnená alebo zmenená v súlade so všeobecne záväznými právnymi predpismi Slovenskej republiky (najmä v súlade s § 18 Zákona o verejnom obstarávaní) len písomnými a očíslovanými dodatkami, ktoré sa po podpísaní obidvoma Zmluvnými stranami stávajú neoddeliteľnou súčasťou tejto Zmluvy, a to aj v prípade ak sa zmena alebo doplnenie Zmluvy týka zmeny alebo doplnenia subdodávateľa.
  4. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov Slovenskej republiky.

* 1. Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  2. Zmluvné strany vyhlasujú, že túto Zmluvu uzatvorili slobodne a vážne, nie v tiesni a za nápadne nevýhodných podmienok, prečítali si ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  3. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov.. Zverejnenie Zmluvy v Centrálnom registri zmlúv zabezpečí Kupujúci.
  4. Táto Zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú Predávajúcemu a tri (3) rovnopisy zostanú Kupujúcemu.
  5. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet Zmluvy

Príloha č. 2: Kúpna cena - Štruktúrovaný rozpočet

Príloha č. 3: Zoznam subdodávateľov

Príloha č. 4 Protikorupčná doložka

Za Kupujúceho: Za Predávajúceho:

V ................... dňa ..................... V ..................... dňa: .....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Ján Hrubý**

generálny tajomník služobného úradu

Ministerstvo investícii, regionálneho rozvoja

a informatizácie Slovenskej republiky

Príloha č. 1 Kúpnej zmluvy – Predmet zmluvy

Obsahom tejto prílohy sú všetky hárky prílohy č. 1 výzvy na predkladanie ponúk vyplnené v súlade s ponukou úspešného uchádzača, okrem hárku „štruktúrovaný rozpočet“.

Príloha č. 2 Kúpnej zmluvy - Kúpna cena - Štruktúrovaný rozpočet

Obsahom tejto prílohy zmluvy je hárok „štruktúrovaný rozpočet“ vyplnený podľa ponuky úspešného uchádzača

Príloha č. 3 Kúpnej zmluvy – Zoznam subdodávateľov

|  |  |  |  |  |  |
| --- | --- | --- | --- | --- | --- |
| názov | sídlo | IČO | údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia | Predmet subdodávky | Podiel subdodávky |
|  |  |  |  |  |  |

Príloha č. 4 Kúpnej zmluvy - Protikorupčná doložka

1. Zmluvné strany sa pri plnení predmetnej Zmluvy zaväzujú striktne dodržiavať platné a účinné právne predpisy vzťahujúce sa ku korupcii a korupčnému správaniu, protiprávnemu ovplyvňovaniu verejných činiteľov, praniu špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie a korupčnému správaniu.

2. Poskytovateľ vyhlasuje, že podľa jeho vedomosti u žiadneho z jeho predstaviteľov, zástupcov, zamestnancov, alebo iných osôb konajúcich v jeho mene, nebola v minulosti preukázaná korupcia alebo korupčné správanie.

Poskytovateľ ďalej vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia podľa tejto Zmluvy pre Objednávateľa alebo v jeho mene na základe tejto Zmluvy, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto Zmluvy v prospech Poskytovateľa.

3. V súvislosti s uzavretím a plnením záväzkov na základe tejto Zmluvy sa Poskytovateľ zaväzuje, že:

a) každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Objednávateľa alebo im spriazneným osobám alebo osobe konajúcej v mene Objednávateľa, s cieľom urýchliť bežné činnosti Objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto Zmluvy,

b) v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto Zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s Objednávateľom, Poskytovateľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu protikorupcii@mirri.gov.sk ,

c) v prípade, keď ho Objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je Poskytovateľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov.

Objednávateľ môže prijať potrebné opatrenia na ochranu svojho dobrého mena.

Neposkytnutie súčinnosti na odstránenie tohto dôvodného podozrenia je dôvodom na odstúpenie od tejto Zmluvy. Zároveň akékoľvek preukázané korupčné správanie zo strany Poskytovateľa alebo porušenie povinností podľa tejto Protikorupčnej doložky sa považuje za podstatné porušenie tejto Zmluvy.

d) v prípade, keď sa preukáže, že Poskytovateľ sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto Zmluvy, Objednávateľ je oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od tejto Zmluvy, ak nebolo dohodnuté inak. Poskytovateľ sa zaväzuje, že ak sa preukáže jeho porušenie ustanovení tejto doložky, odškodní Objednávateľa v maximálnom možnom rozsahu alebo nahradí náklady vzniknuté v súvislosti s porušením tejto Protikorupčnej doložky.

4. Poskytovateľ podpisom tejto Zmluvy prehlasuje, že bol oboznámený s Protikorupčnou politikou MIRRI zverejnenou na https://www.mirri.gov.sk/ministerstvo/prevencia-korupcie/protikorupcna-politika/index.html, jej obsahu porozumel a zaväzuje sa ju rešpektovať.

5. Poskytovateľ podpisom tejto Zmluvy prehlasuje, že nie je v konflikte záujmov vo vzťahu k zamestnancom MIRRI, ktorí by mohli ovplyvniť realizáciu predmetu tejto Zmluvy.

Vysvetlenie pojmov:

Korupciou sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.

Korupčným správaním sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.

Spriaznenou osobou sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.

Dôvodným podozrením sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.

Preukázaním sa rozumie právoplatné rozhodnutie príslušného orgánu v merite veci.

Konfliktom záujmov sa rozumie konflikt medzi verejnou funkciou a súkromnými záujmami verejného činiteľa, keď má verejný činiteľ súkromné záujmy, ktoré by mohli nepatrične ovplyvniť vykonávanie jeho služobných úloh a povinností. Je ním tiež situácia, v ktorej jednotlivec alebo subjekt, pre ktorý pracuje, je konfrontovaný s výberom medzi povinnosťami a požiadavkami svojho postavenia a vlastnými súkromnými záujmami. Verejným záujmom sa rozumie záujem, ktorý prináša majetkový alebo iný prospech všetkým občanom alebo mnohým občanom. Naproti tomu osobným záujmom rozumieme záujem, ktorý prináša majetkový alebo iný prospech v prospech toho, kto má právomoc, alebo jemu blízkym osobám.

Vo všeobecnej definícii pod blízkymi osobami rozumieme nielen osoby blízke podľa občianskeho zákonníka, ale aj iné osoby, ktoré majú širší vzťah ako príbuzenský.

Konfliktom záujmov sa rozumie aj situácia, v ktorej by obchodné, finančné, rodinné, politické alebo osobné záujmy mohli ovplyvniť názor osôb vykonávajúcich svoje povinnosti pre organizáciu.